CELEX: C2005/271/46
Language: lt
Date: 2005-10-29 00:00:00
Title: Byla T-317/05 2005 m. rugpjūčio 16 d. pareikštas ieškinys byloje Kustom Musical Amplification prieš VRDT

29.10.2005   
            
            
               LT
            
            
               Europos Sąjungos oficialusis leidinys
            
            
               C 271/23
            
         2005 m. rugpjūčio 16 d. pareikštas ieškinys byloje Kustom Musical Amplification prieš VRDT
   
   (Byla T-317/05)
   (2005/C 271/46)
   Kalba, kuria surašytas ieškinys: anglų
   Šalys
   
      Ieškovė: Kustom Musical Amplification Inc. (Sinsinatis, JAV), atstovaujama barrister M. Edenborough ir solicitor T. Bamford.
   
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT).
   Ieškovės reikalavimai
   
               —
            
            
               panaikinti Antros apeliacinės tarybos sprendimą Nr. 1035/2004-2 arba, nepatenkinus pirmojo reikalavimo, panaikinti šį sprendimą iš dalies dėl 15 klasės prekių, apsiribojant „styginiais instrumentais, ypač elektrinėmis gitaromis, skirtoms profesionaliems muzikantams“;
            
         
               —
            
            
               perduoti paraišką Bendrijos prekių ženklui Nr. 3 206 372 Oficialiųjų leidinių biurui, kad ją paskelbtų;
            
         
               —
            
            
               priteisti iš atsakovės apeliantės ir ieškovės šiame procese, procese Apeliacinėje taryboje ir ekspertui atliekant ekspertizę turėtas išlaidas.
            
         Ieškinio pagrindai ir pagrindiniai argumentai
   
      Prašomas įregistruoti Bendrijos prekių ženklas: trimatis prekių ženklas 15 klasės prekėms (styginiai instrumentai, ypač elektrinės gitaros, skirtos profesionaliems muzikantams), vaizduojantis vadinamosios „Beast guitar“ korpusą (paraiška Bendrijos prekių ženklui Nr. 3 206 372).
   
      Eksperto sprendimas: atmesti paraišką.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento Nr. 40/94 7 straipsnio 1 dalies b punkto pažeidimas.